**Vyhlásenie predkladateľa**

**podľa čl. 23 ods. 3 Legislatívnych pravidiel vlády Slovenskej republiky**

Materiál sa na rokovanie predkladá **s rozporom**

- s **Ministerstvom financií Slovenskej republiky,** ktoré

* požaduje, aby všetky finančné vplyvy boli kryté v rámci schválených limitov a nebol navyšovaný rozpočet MŠVVaM SR

MŠVVaM SR neakceptovalo pripomienky MF SR z dôvodu, že bude požadovať navýšenie rozpočtu kapitoly MŠVVaM zo štátneho rozpočtu o 400 000 EUR v roku 2025 a každý nasledujúci rok sa predpokladá s navýšením 10 %.

**Republikovou úniou zamestnávateľov**, ktorá

* žiada vložiť do zákona Digitálnu koalíciu ako záujmové združenie právnických osôb, pričom zriaďovateľom by malo byť MF SR a profesijné združenie spoločností pôsobiacich v oblasti informačných a komunikačných technológií,
* žiada, aby Národná sústava kvalifikácií vychádzala z národnej sústavy povolaní a bola podkladom pre tvorbu štátnych vzdelávacích programov a študijných programov vysokých škôl; v súčasnosti je nastavené opačne

MŠVVaM SR neakceptovalo pripomienky RÚZ z dôvodov, že

* ide o nesystémové riešenie, prečo by mala mať Digitálna koalícia jedinečné postavenie, keď v ASR existuje IT sektorová rada.
* uvedené by mohlo byť akceptovateľné v prípade profesijných kvalifikácií, ale nie v prípade kvalifikácií subrámca odborných kvalifikácií a subrámca vysokoškolských kvalifikácií. V praxi by vznikla situácia, že by bolo potrebné často meniť štátne vzdelávacie programy a študijné odbory v závislosti od zmien potrieb praxe a aktualizácie NSK.

- s **Klubom 500**, ktoré

* nesúhlasí s presunom kompetencií na ASR, ale žiadajú to ponechať na MŠVVaM SR,
* žiada o rozšírenie ďalších členov Aliancie sektorových rád, a to o reprezentatívne združenia zamestnávateľov.

MŠVVaM SR neakceptovalo pripomienky Klubu 500 z dôvodov, že

* zakladajúcim členom ASR je aj MŠVVaM SR, a teda bude procesy naďalej metodicky riadiť,
* s rozšírením ďalších členov ASR nesúhlasí MPSVVaR SR.

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.